Huonon kasvatuksen seurauksia
Huonon kasvatuksen seurauksia. Savonrannan kihlakunnanoikeus t. k. 10 p:nä tuomitsi mökkiläisen pojan Matti Rissasen murtovarkaudesta saamaan 40 paria raippavitsoja tai 28 päivää vettä ja leipää. Tämä poika, joka nyt raudoissa istuu vankeudessa, ei ole vielä laillisessa ijässäkään. Renkinä ollessaan murtautui hän isäntänsä, talollisen Vilhelm Pitkäsen aittaan, vieden sieltä talon kassa-arkun, jossa muun muassa säilytettiin talonkirjat, jotka hän arkun kanssa tarpeettomina heitti tuleen. Siinä epähuomiossa samalla poltti paperirahoja toistasataa markaa; ainoastaan 100 markkaa, jotka olivat rahasäiliössä, säilyi polttamatta, ja ne sai omistaja takasin. Surkeata on että niin nuorena joutuu harhateille. Vaan jos tämä poika olisi saanut kunnollisen kasvatuksen ja opetusta ihmisyyteen, niin aivan varmaan hänestä olisi tullut kunnon kansalainen.

[Lähde: Uusi Suometar 22.2.1890 sivu 3]

Anonyymi
Oikeudenkäynnit
Uusi Suometar
1890